PTG บวกเกือบ 3% แรงในรอบ 1 เดือน โบรกฯคาดธุรกิจฟื้นตัวใน Q3/60
PTG บวกเกือบ 3% แรงในรอบ 1 เดือน โบรกฯคาดธุรกิจฟื้นตัวใน Q3/60 โดย ณ เวลา 10.40 น.อยู่ที่ระดับ 19.10 บาท บวก 0.50 บาท หรือ 2.69% ด้วยมูลค่าซื้อขาย 233.72 ล้านบาท
22 ส.ค. 2560

ผู้สื่อข่าวรายงานว่า บริษัท พีทีจี เอ็นเนอยี จำกัด (มหาชน) หรือ PTG ณ เวลา 10.40 น.อยู่ที่ระดับ 19.10 บาท บวก 0.50 บาท หรือ 2.69% ด้วยมูลค่าซื้อขาย 233.72 ล้านบาท ราคาหุ้นปรับตัวแรงในรอบ 1 เดือน โดยนับตั้งแต่หุ้นยืนที่ระดับ 19.10 บาท เมื่อวันที่ 20 ก.ค.60

บล.ยูโอบี เคย์เฮียน (ประเทศไทย) ระบุในบทวิเคราะห์ฯแนะนำหุ้น บมจ.พีทีจี เอ็นเนอยี (PTG) โดยมองราคาหุ้นปรับลดลงสะท้อนผลการดำเนินงานครึ่งปีแรกที่ลดลง 27% จากช่วงเดียวกันของปีก่อนไปแล้ว และคาดว่าผลการดำเนินงานจะดีขึ้นในไตรมาส 3/60 จากค่าการตลาดที่กว้างมากขึ้น ส่งผลให้กำไรในช่วง 9 เดือนแรกปีนี้ มีแนวโน้มสูงกว่าช่วงเวลาเดียวกันของปีก่อนหน้าได้